™*ρτ  Διαπολιτισμική  Εκπαίδευση 

ή  Ρατσιστική  Παιδεία 

Το  Χρονικό  ιικ  Χαμένης  Υπόσχεσης  μιας  Εκπαιδευτικής  Μεταρρύθμισης 


1.  «Έτος  Διαπολιτισμικού  Διαλόγου» 

0  υπουργός  Παιδείας,  κ.  Άκης  Κλεάνθους,  είναι  νέος  στην  ηλικία  και  νεό¬ 
φερτος  στην  παιδεία  από  τα  χρηματιστηριακά  όυ5ΐηθ55.  Χαιρετίζουμε 
ότι  είναι  νέος  άνθρωπος  με  χαμόγελο:  το  διακύβευμα  της  ανανέωσης 
αποτελεί  ασφαλώς  επιτακτική  ανάγκη  στη  χώρα.  Ωστόσο  είναι  αμφιβό¬ 
λου  αξίας,  αν  όχι  και  οξύμωρο,  να  διορίζεται  “νεαρός”  υπουργός  από  έναν 
πρόεδρο  που  διετέλεσε  υπουργός  στην  πρώτη  κυβέρνηση  του  1959  και  του  οποί¬ 
ου  η  πολιτική  έμεινε  προσκολλημένη  στην  εποχή  εκείνη.  Αν  ένας  άνθρωπος  όχι  και 
τόσο  σχετικός  με  την  παιδεία  και  τον  πολιτισμό  μπορεί  να  ηγηθεί  ενός  τέτοιου 
υπουργείου  είναι  θέμα  που  αφήνουμε  στην  κρίση  του  καθενός.  Όπως  αφήνουμε 
στην  κρίση  των  πολιτών  αν  είναι  θεμιτό  εταιρεία  που  ανήκει  στην  οικογένεια,  μέ¬ 
χρι  πρόσφατα  στον  ίδιο,  τον  κ.  Κλεάνθους,  να  διενεργεί  δημοσκοπήσεις  για  μεγάλο 
τηλεοπτικό  κανάλι,  ενώ  δεν  είναι  καταγραμμένη  εταιρεία  δημοσκοπήσεων. 

Το  πιο  σημαντικό  σήμερα,  ημέρα  προεδρικών  εκλογών, 
είναι  να  κάνουμε  έναν  ισολογισμό  της  πολιτικής  και  του 
έργου  σε  σχέση  με  ένα  κεφαλαιώδες  θέμα  του  περιεχο¬ 
μένου  της  εκπαιδευτικής  μεταρρύθμισης:  του  Ζητήματος  της 
ουσιαστικής  εισαγωγής  της  διαπολιτισμικής  παιδείας  στο 
εκπαιδευτικό  μας  σύστημα.  Κι  αυτό  γιατί  το  Υπουργείο 
Παιδείας  μέσα  σε  έξι  μόλις  μήνες  έχει  καταφέρει  να  μετα¬ 
θέσει  στις  ελληνικές  καλένδες  την  εκπαιδευτική  μεταρ¬ 
ρύθμιση  με  καμουφλάρισμα  ένα  κείμενο  με  τίτλο:  “Στρα¬ 
τηγικός  σχεδιασμός  για  την  εκπαιδευτική  μεταρρύθμιση”. 
Δεν  είναι  τυχαίο  ότι  στο  νέο  πρόγραμμα  του  Τάσσου  Πα- 
παδόπουλου  δεν  υπάρχει  αναφορά  στην  εκπαιδευτική  με¬ 
ταρρύθμιση.  Όπως  δεν  είναι  τυχαίο  το  γεγονός  ότι  από 
την  αρχή  του  σχολικού  έτους  το  υπουργείο  επανέφερε  χωρίς  δισταγμό  τα  εθνικι¬ 
στικά  -  ρατσι στ ι κά  βιβλία  της  ιστορίας,  σαν  ουραγός  μιας  υποτελούς  διοίκησης,  κι 
όχι  σαν  υπουργείο  ενός  ανεξάρτητου  δικοινοτικού  κράτους,  και  σύρθηκε  από  την 
εθνικιστική  στροφή  της  νέας  ελληνικής  Κυβέρνησης  Καραμανλή.  Σε  παλαιότερο 
τεύχος  είχαμε  αναφερθεί  στην  Έκθεση  του  Ευρωπαϊκού  Παρατηρητηρίου  για  το 
Ρατσισμό  και  την  Ξενοφοβία  (ΕΙΙΜΩ)  προς  το  Ευρωκοινοβούλιο,  όπου  ανάμεσα  σ’ 
άλλα  δητήματα  ξεχώριδε  το  γεγονός  ότι  στην  ΕΕ  μόνο  η  Κύπρος  και  η  Ουγγαρία 
είχαν  βιβλία  ιστορίας  με  εμπρηστικό  και  ρατσιστικό  περιεχόμενο  (βλ.  “Η  Κύπρος 
αντιμέτωπη  με  το  ρατσισμό  και  εθνικισμό  στα  σχολεία:  Πόσο  σοβαρό  είναι  το 
πρόβλημα  και  τι  κάνουμε;”,  Περιπέτειες  Ιδεών,  τ.  8,  Πολίτης  31.12.2006).  Ασφα¬ 
λώς,  το  2006  είχε  ήδη  αποσυρθεί  το  εγχειρίδιο  της  έκτης  δημοτικού  για  το  οποίο 
η  Κύπρος  είχε  το  “προνόμιο”  να  αναφέρεται  (βλ.  σχετικό  κείμενο  Τριμικλινιώτης 
και  Δημητρίου  και  το  τ.  12  “Η  Ιστορία  ως  ιδεολογία  και  ως  αλήθεια”,  Περιπέτει¬ 
ες  Ιδεών,  Πολίτης  27.05.2007). 

Το  Υπουργείο  Παιδείας  παρουσιάζει  στην  ΕΕ  την  εικόνα  ότι  έχουμε  διαπολιτισμική 
παιδεία  κι  ότι  υπάρχει  κλίμα  ανεκτικότητας  και  σεβασμού  στη  διαφορετικότητα.  Το 
γεγονός  ότι  έχουμε  πανευρωπαϊκό  “έτος  διαπολιτισμικής  παιδείας”  δίνει  την  ει¬ 
κόνα  αλλαγής.  Πώς  ωστόσο  εξέλαβαν  το  στόχο  της  διαπολιτισμικότητας  οι  του 
Υπ.  Παιδείας;  Ας  δούμε  το  τίτλο  του  Διαγωνισμού  Δοκιμίου  της  ελληνικής  πρε¬ 
σβείας  το  οποίο  έγραψαν  στις  31/1/08  οι  μαθητές  της  ΓΛυκείου  όλων  των  Λυ¬ 
κείων:  “Οι  αξίες  της  ανθρωπιστικής  παιδείας  επιβάλλουν  το  σεβασμό  της  πολιτι¬ 
στικής  κληρονομιάς,  ο  οποίος  ξεπερνά  κάθε  διαφωνία,  διένεξη  και  σύγκρουση. 
Να  εξηγήσετε  με  ποιους  τρόπους  η  διαφύλαξη  και  η  ανάδειξη  των  πολιτιστικών  μνη¬ 
μείων  κάθε  χώρας  οδηγούν  στην  καλλιέργεια  της  διαπολιτισμικότητας  και  στην 
επίτευξη  των  ανθρωπιστικών  αξιών.” 

Διαπολιτισμικότητα  λοιπόν  είναι  να  αναδεικνύεται  η  καταστροφή  της  πολιτισμι¬ 
κής  μας  κληρονομιάς  από  τις  δυνάμεις  κατοχής,  είναι  να  αναδεικνύεις  τη  “βαρ¬ 
βαρότητα”  των  άλλων:  διότι  έτσι  προφανώς  θα  εξέλαβαν  και  οι  πλείστοι  μαθητές 


Του  Νίκου 
Τριμικλινιώτη 


Ιθ3Π  Μίτο  (ΤΗθ  ίονθΓ5  -  1934) 


ΣΥΝΕΧΕΙΑ  ΣΤΗ  ΣΕΛ.  2 


Εθνικιστική  ή  Διαπολιτισμική  Παιδεία; 

1.  Εάίίοηαΐ _ 

Εθνικιστική  ή  Διαπολιτισμική  Παιδεία; 

2.  Έλενα  Παπαμιχαήλ _ 

Διαπολιτισμική  εκπαίδευση:  μια  ματιά  στην 
κυπριακή  καθημερινότητα 

3.  Χαρά  Μακρυγιάννη _ 

Σύγχρονες  εξελίξεις  στην  εκμάθηση  και 
διδασκαλία  της  ιστορίας  στην  Κάπρο  - 


Ανάγκη  για  κατάρτιση  και  επιμόρφωσή  των 
εκπαιδευτικών 

4.  Νίκος  Τριμικλινιώτης _ 

Απεικονίσεις  “βαρβαρότητας  των  Τούρκων”: 
Δείγμα  γραφής  εθνικισμού -ρατσισμού  στα 
εγχειρίδια  ιστορίας  της  Στ'  Δημοτικού 

5.  Παναγιώτα  Χαραλάμπους _ 

Από  τη  διαπολιτισμική  πολιτική  στην 


διαπολιτισμική  αλλαγή:  με  την  προοπτική  της 
εθνογραφίας 

6.  ΡέναΧόπλαρου _ 

Ο  ρατσισμός  αντιμετωπίζεται  με  ενεργές 
πολιτικές  αντιρατσιστικής  εκπαίδευσης 

7.  ΚΑΜΠΑΝΙΑ  ΕΝΑ  ΣΧΟΛΕΙΟ  ΓΙΑ  ΤΗΝ  ΤΣΙΑΠΑΣ 
Εθνικισμός  ή  Διαπολιτισμική  Παιδεία; 


το  πιο  πάνω  τίτλο.  Αντί  λοιπόν  να  καλλιεργείται  το  πνεύμα  ελευθερίας, 
ισότητας  κι  ευθύνης  των  πολιτών  και  μιας  δημοκρατικής  πολιτείας 
που  διακηρύττουν  και  κάνουν  πράξη  το  “σεβασμό  της  πολιτιστικής  κλη¬ 
ρονομιάς”  των  “άλλων”  σαν  θεμελιώδη  αξία  της  δημοκρατίας,  έχου¬ 
με  ακριβώς  το  αντίθετο:  μισαλλοδοξία,  “οφθαμόν  αντί  οφθαλμού”, 
εθνοτικά  μίση  κι  έχθρα. 

Ας  δούμε  όμως  πιο  συγκεκριμένα  την  πολιτική  του  υπουργείου. 

2.  Στρατηγικός  σχεδιασμός  για 
υπαναχώρηση  της  εκπαιδευτικής 
μεταρρύθμισης:  πίσω  στη  μισαλλοδοξία; 

Ενώ  φραστικά  τουλάχιστον  το  υπουργείο  υπόσχεται  να  “συνεχί¬ 
σει”  την  υλοποίηση  της  εκπαιδευτικής  μεταρρύθμισης,  το  έγγραφο 
με  τίτλο  “Στρατηγικός  Σχεδιασμός  για  την  Παιδεία:  Η  Ολική  Αναθε¬ 
ώρηση  του  Εκπαιδευτικού  μας  Συστήματος”  (ΣΣΠ)  είναι  δείγμα  γρα¬ 
φής  που  ουσιαστικά  αναιρεί  τις  όποιες  ελπίδες  για  μια  συνολική  δια- 
πολιτισμική  παιδεία  στη  χώρα  μας. 

Η  ΣΣΠ  (σελ.  69)  αναφέρει  ότι  “το  Υπουργείο  Παιδείας  και  Πολιτι¬ 
σμού  υιοθετεί  τη  διαπολιτισμική  προσέγγιση  ως  βασική  διάσταση  της 
εκπαιδευτικής  του  πολιτικής”  κι  ότι  “σέβεται  τη  διαφορετικότητα,  τον 
πλουραλισμό  (πολιτιστικό,  γλωσσικό,  θρησκευτικό)”,  ωστόσο  αντί  να 
προχωρήσει  στη  ρΖική  απομάκρυνση  αυτών  στα  οποία  η  πρόταση 
για  εκπαιδευτική  μεταρρύθμιση  αναφέρεται  σαν  “εθνοκεντρικά  και  πο¬ 
λιτιστικά  μονολιθικά  στοιχεία”  αντί  να  κινηθεί  προς  την  κατεύθυνση  μιας 
ρΖικής  αναθεώρησης  για  συστημικό  μετασχηματισμό  ολόκληρου  του 
εκπαιδευτικού  συστήματος  σ’  ένα  πραγματικό  διαπολιτισμικό  σύστη¬ 
μα  έχουμε  γενική  παλινδρόμηση. 

Αν  εξετάσουμε  τον  τρόπο  με  τον  οποίο  αντιμετωπίζεται  το  θεμε¬ 
λιώδες  δήτημα  της  ισότιμης  ένταξης  των  μειονοτικών  και  μετανα- 
στευτικών  ομάδων  είναι  η  υποβάθμισή  του  σ’  ένα  απλό  θέμα  ωρών 
διδασκαλίας  της  ελληνικής  στους  μη  ελληνόφωνους  μαθητές:  αντί  για 
διαπολιτισμική  εκπαίδευση  για  όλους  τους  μαθητές,  έχουμε  κάποιες 
τάξεις  υποστήριξης  για  “αλλόγλωσσους”  μαθητές,  τους  οποίους  λίγο- 
πολύ  χειρίζεται  ως  “μαθητές  με  μαθησιακά  προβλήματα”  ή  “με  προ¬ 
βλήματα  συμπεριφοράς”  γι’  αυτό  και  τους  κατηγοριοποιεί  κάτω  από 
το  γενικό  τίτλο  “Ομάδες  Μαθητών  με  Εξειδικευμένες  Εκπαιδευτικές 
Ανάγκες  -  Άξονες  Πολιτικής”.  Είναι  σαφής  η  φιλοσοφία  της  πρότασης, 
η  “Ειδική  Αγωγή  και  Εκπαίδευση  και  ενισχυτική  διδασκαλία”  είναι  για 
“μαθητές  που  δεν  έχουν  την  ελληνική  ως  μητρική  γλώσσα”  και  “μα¬ 
θητές  που  προέρχονται  από  ευπαθείς  κοι νωνι κο-οι κονομ ι κές  ομάδες 
του  πληθυσμού”  και  η  “Διαπολιτισμική  Εκπαίδευση”  για  “μαθητές  που 
δεν  έχουν  την  ελληνική  ως  μητρική  γλώσσα”  και  “μαθητές  που  προ¬ 
έρχονται  από  ευπαθείς  κοι  νωνι  κο-οι  κονομ  ι  κές  ομάδες  του  πληθυ¬ 
σμού”  (σελ.  62). 

Ενδιαφέρον  προκαλεί  το  γεγονός  ότι  ενώ  αναφέρει  ότι  “η  κουλ¬ 
τούρα  δεν  πρέπει  κατ’  ανάγκη  να  είναι  αυστηρά  εθνική,  ιδιαίτερα  στο 
ευρωπαϊκό  πλαίσιο”  σαν  “μεΖονα  επιτεύγματα  του  Ευρωπαϊκού  Πο¬ 
λιτισμού”  αναφέρονται  ως  “τα  σημαντικότερα  κείμενα”  η  Βίβλος,  η  Ιλιά- 
δα  και  η  Οδύσσεια  κτλ.  “για  να  βοηθήσει  τους  μαθητές  να  καταλάβουν 
τι  είναι  οικουμενικό  και  ως  εκ  τούτου  ουσιώδες  σε  όλους  τους  αν¬ 
θρώπινους  πολιτισμούς”.  Το  πρόβλημα  δεν  είναι  μόνο  ότι  το  υπουρ¬ 
γείο  αδυνατεί  να  δώσει  έστω  ένα  παράδειγμα  πέραν  από  τα  κείμενα 
που  αποτελούν  συστατικό  μέρος  από  τα  “ελληνοχριστιανικά  ιδεώ¬ 
δη”,  αλλά  ότι  ακόμα  και  μέσα  από  αυτά  αναβρύζει  μια  εθνικιστική 
αλαζονεία. 

Είναι  φανερό  ότι  αυτό  κάθε  άλλο  παρά  διαπολιτισμική  εκπαίδευση 
είναι:  πρόκειται  για  αφομοιωτικό  με  ενισχυτικές  τάξεις  σαν  ελεημο¬ 
σύνη  στις  “ευπαθείς  ομάδες”.  Φαίνεται  ότι  η  “νέα”  πρόταση  του 
υπουργείου,  επί  Άκη  Κλεάνθους,  να  είναι  ακριβώς  να  θάψει  την  πρό¬ 
ταση  για  εκπαιδευτική  μεταρρύθμιση.  Όπως  εύστοχα  παρατήρησε,  εκ 
των  εισηγητών  την  Έκθεσης  για  την  μεταρρύθμιση,  ο  Γιώργος  Τσιά- 
καλος,  σε  σχετικό  σεμινάριο,  ο  λόγος  για  τον  οποίο  οι  εθνικιστές  απο¬ 
δέχονται  μόνο  ένα  επιφανειακό  κι  αποψιλωμένο  “διαπολιτισμό”  και  όχι 
τον  ουσιαστικό  διαπολιτισμό  είναι  ότι  με  αυτόν  τον  τρόπο  ενώ  φαίνονται 
ότι  αναγνωρίζουν  τις  διάφορες  εθνο-πολιτισμικές  κοινότητες,  στην 
ουσία  αρνούνται  να  τεθούν  επί  ίσοις  όροις  οι  πολιτισμοί  τους  με  τον 
δικό  τους,  τον  ηγεμονικό:  “Οι  εθνικιστές  απλά  θέλουν  να  επιλέγουν  αυ¬ 
τοί  ποια  στοιχεία  του  πολιτισμού  των  άλλων  αποδέχονται  και  ποια 
απορρίπτουν”.  Έτσι  επιλέγουν  μια  καρικατούρα  διαπολιτισμού  μέσα 
στην  τάξη  από  το  φαγητό  των  άλλων  ενώ  θέλουν  ιδεολογικά  να  επι¬ 
βάλουν  “το  δικό  τους  αξιακό-πολιτιστικό  σύστημα”. 

Εξάλλου  όπως  τονΖει  ο  Μιχαηλίνος  Ζεμπύλας  σε  πρόσφατο  σεμι- 


ΡαρΙο  Ρκ355θ  (ΝιΐίΙθ  ννοηιηιι  ίη  3  Κθύ  ΑπποΗ^ιγ  -  1932) 

νάριο  στην  Πάφο  με  θέμα  “Κριτική  Διαπολιτισμική  Προσέγγιση:  Προ¬ 
κλήσεις  και  Προοπτικές  στην  Κύπρο  του  Σήμερα  και  του  Αύριο”  οφεί¬ 
λουμε  να  κινηθούμε  πέρα  από  “κουτιά”  που  περιχαρακώνουν  και 
σκοτώνουν  κάθετι  προοδευτικό  στον  ανθρώπινο  πολιτισμό:  “Η  αντί¬ 
ληψη  που  αναγκάζει  τους  ανθρώπους  να  περιχαρακώνονται  σε  'κου- 
τιά’  μίας  και  μοναδικής  ταυτότητας,  δεν  προσπαθεί  να  κατανοήσει 
τους  ανθρώπους  ως  άτομα  με  πολλαπλές  ταυτότητες,  αλλά  ως  απλά 
μέλη  μιας  συγκεκριμένης  κοινωνικής  ομάδας...  Η  αντίληψη  αυτή  δεν 
είναι  μόνο  λανθασμένη,  αλλά  και  ηθικά  επικίνδυνη”  (ΑπΊ3Γΐγ3  5θη). 

Ωστόσο,  σήμερα  στο  υπουργείο  και  σε  άλλους  κύκλους  φαίνεται  να 
επικρατεί  άλλη  φιλοσοφία.  Οι  “νέοι”  σύμμαχοι  του  Τάσσου  Παπα- 
δόπουλου  ήταν  εξ  αρχής  σφοδροί  πολέμιοι  της  εκπαιδευτικής  με¬ 
ταρρύθμισης  και  κυρίως  σε  σχέση  με  την  απαλλαγή  από  τα  σοβινι¬ 
στικά  κι  εθνοκεντρικά  στοιχεία  της.  Χαρακτηριστικό  της  έλλειψης  ανε¬ 
κτικότητας  και  του  πανικού  για  οτιδήποτε  διαταράσσει  το  “εθνικό  πε¬ 
ριεχόμενο”  της  παιδείας  είναι  η  αντίδραση  που  προκάλεσε  σ’  εθνικι¬ 
στικούς  κύκλους  η  πρόταση  για  εκπαιδευτική  μεταρρύθμιση  και  στις 
συζητήσεις  αν  θα  πρέπει  το  σύστημα  να  βασΖεται  στη  διαπολιτισμι- 
κότητα  ή  την  πολύ πολιτι σμ ι κοτητα .  Για  παράδειγμα  στο  κείμενο  που 
δημοσίευσε  η  Διοικούσα  Επιτροπή  του  Ανοικτού  Πανεπιστημίου  (ΔΕ), 
η  Επιτροπή  αποδέχεται  μόνο  τα  εξής  διαπολιτισμική  στοιχεία  στην 
παιδεία:  Η  διευρυμένη  διδασκαλία  ξένων  γλωσσών,  χωρίς  μονοπωλιακή 
προτίμηση  σε  κάποιες  απ’  αυτές,  η  ενισχυτική  διδασκαλία  της  μητρι¬ 
κής  γλώσσας  στα  παιδιά  των  μεταναστών  και  των  επαναπατρΖόμενων 

και  η  προώθηση  της  Ευρωπαϊκής  Διάστασης  των  πραγμάτων  σε  όλα 
τα  γνωστικά  αντικείμενα,  μας  βρίσκει  σύμφωνους.  Τα  κοινά  προ¬ 
γράμματα  συνεργασίας  με  τηντουρκοκυπριακή  κοινότητα  και  τις  άλ¬ 
λες  κοινότητες  της  Κύπρου  θα  συμβάλουν  ουσιαστικά  στην  προώθη¬ 
ση  αυτή. 

Για  την  πολυπολιτισμικότητα  όμως  ουδέν  σχόλιον,  κι  όχι  τυχαία.  Η 
πολύ  πολιτι  σμ  ι  κότητα  απλά  αντικατοπτρίζει  την  πολιτισμική  κοινωνι¬ 
κή  πραγματικότητα  στο  σχολείο:  Τόσο  η  κοινωνία  μας,  όσο  και  η  Ευ¬ 
ρώπη  είναι  σήμερα  καθαρές  πολυπολιτισμικές  οντότητες  και  ας  υπάρ¬ 
χουν  ηγεμονικές  κουλτούρες  και  αρνητικά  φαινόμενα  όπως  ο  ρατσι¬ 
σμός.  Ο  διαπολιτισμός  και  η  ξενοφοβία  σημαίνει  επικοινωνία  ανάμε¬ 
σα  σε  άτομα  από  διάφορες  πολιτισμικές  ομάδες. 

Η  επίθεση  που  δέχθηκε  η  πρόταση  για  εκπαιδευτική  μεταρρύθμιση 
από  τη  Δ.Ε.  του  Ανοικτού  Πανεπιστημίου  δείχνει  ακριβώς  την  έκτα¬ 
ση  και  τα  όρια  του  προβλήματος  που  έχουμε  να  αντιμετωπίσουμε 
στην  πορεία  της  μεταρρύθμισης.  Ο  εθνικιστικός  συντηρητισμός  είναι 
δομημένος  και  βαθιά  ρΖωμένος  μέσα  στο  σύστημα  -  γι’  αυτό  και  η  με¬ 
ταρρύθμιση  θα  είναι  μακρά  και  δύσκολη.  Η  στάση  των  συγκεκριμένων 
ακαδημαϊκών  εκφράξει  το  “βαθύ  εθνικισμό”  και  το  πολιτικό  κατε¬ 
στημένο  που  τους  ανέδειξε.  Για  παράδειγμα  ο  τέως  υπουργός  Παι¬ 
δείας,  κ.  Ουράνιος  Ιωαννίδης,  φορέας  της  ιδεολογίας  του  μονοπολι- 
τισμού  και  εθνοκεντρισμού  δεν  θα  μπορούσε  να  ενδιαφερθεί  για  την 
πολύ  πολιτι  σμ  ι  κή  παιδεία.  Σε  σχετική  συνέντευξη  που  παραχώρησε  για 
μελέτη  που  κατατέθηκε  στο  Υπουργείο  Παιδείας  για  το  Σύνδεσμο  Κοι¬ 
νωνιολόγων  Κύπρου  και  το  Σύνδεσμο  Γονέων  το  2001,  ο  κ.  Ιωαννί¬ 
δης  ρωτήθηκε  αν  θα  'πρεπε  η  κυπριακή  παιδεία  να  πάρει  πολυπολιτι- 
σμικό  χαρακτήρα  και  η  απάντηση  που  έδωσε  ήταν  ενδεικτική:  “Αν 
νομΖουν  ότι  θα  βάλω  τα  Ελληνόπουλα  στην  ίδια  θέση  με  τους  άλ¬ 
λους,  να  το  βγάλουν  απ’  το  μυαλό  τους!”  (βλ.  “Τα  Προβλήματα  από 
τη  Φοίτηση  των  Ποντίων  στη  Δημοτική  Εκπαίδευση:  Προκαταρτική 
Έρευνα  και  Έκθεση”,  για  το  Σύνδεσμο  Κοινωνιολόγων  Κύπρου,  εκ 
μέρους  της  Ομοσπονδίας  Συνδέσμων  Γονέων  που  παραδόθηκε  στο 
Υπουργείο  Παιδείας). 

Φαίνεται  ότι  ο  νέος  (και  κατά  πάσα  πιθανότητα  απερχόμενος)  υπουρ¬ 
γός  μόνο  φραστικά  διαφέρει  από  τον  κ.  Ουράνιο  Ιωννίδη. 

3.  Διαπολιτισμικότητα  και  αντιρατσισμός 
στην  πράξη  η  στα  λόγια; 

ΑξιΖει  να  εξετάσουμε  τι  συμβαίνει  στο  σχολείο  και  πιο  συγκεκρι¬ 
μένα  στο  δημοτικό  σχολείο  στο  δήτημα  αυτό.  ΑξιΖει  επιτέλους  να  στο¬ 
χαστούμε  πού  είμαστε  και  πού  θέλουμε  να  πάμε:  ποια  παιδεία  αξιΖει 
στα  παιδιά  μας;  Ποια  κοινωνία  οραματιζόμαστε  και  ποια  αναπαρά¬ 
γουμε; 

Η  Παναγιώτα  Χαραλάμπους  και  η  Έλενα  Παπαμιχαήλ,  αξιοποιώ- 
ντας  τις  ερευνητικές  τους  γνώσεις  καταθέτουν  με  τρόπο  ανάγλυφο 
την  πραγματική  διάσταση  της  υποτιθέμενης  “διαπολιτισμικής  παιδεί¬ 
ας”,  όπως  εμπειρικά  καταγράφεται  στην  καθημερινότητα.  Η  Ε.  Πα- 
παμιχαήλ  μέσα  από  την  ανάλυση  και  τα  παραδείγματα  μας  θέτει  ενώ¬ 
πιον  των  ευθυνών  μας  διότι  “η  διαπολιτισμική  εκπαίδευση  είναι  μια  βα¬ 
θιά  και  δύσκολη  αλλαγή,  που  αντικατοπτρίζει  τις  δραματικές  αλλαγές 
σε  κάθε  τομέα  της  σύγχρονης  ανθρώπινης  δωής”  κι  αυτό  απαιτεί  να 
“ξεπεραστεί  ο  ρατσισμός  σε  όλες  του  τις  μορφές”.  Ωστόσο,  όπως  η 
Ρένα  Χόπλαρου  τονΖει,  “ο  ρατσισμός  αντιμετωπίζεται  με  ενεργές  πο¬ 
λιτικές  αντιρατσιστικής  εκπαίδευσης”  κι  όχι  “με  ευχολόγια,  κοινοτο¬ 
πίες  και  εκπαιδευτικά  προγράμματα  μόνο  για  το  θεαθήναι”.  Το  κεί¬ 
μενο  της  Π.  Χαραλάμπους  διεισδύει  στην  ιδεολογική  υποδομή  της 
λογοτεχνίας  όπως  αυτή  διδάσκεται  στα  σχολεία  και  θέτει  ενώπιον  μας 
το  δήτημα:  θέλουμε  πράγματι  μια  “διαπολιτισμικότητα  πέρα  από  δειγ¬ 
ματοληπτικές  προσθήκες-σφήνες  σε  ένα  κατά  τα  άλλα  εθνοκεντρικά 
σύστημα  και  τη  μουμιοποίηση  διαφορετικών  πολιτισμικών  πρακτι¬ 
κών”; 

Κεντρικό  δήτημα  αφορά  ο  τρόπος  με  τον  οποίο  διδάσκεται  η  ιστο¬ 
ρία  γι’  αυτό  και  δύο  κείμενα  πραγματεύονται  αυτό  το  δήτημα.  Το  πρώ¬ 
το  παρουσιάζει  απεικονίσεις  της  “βαρβαρότητας  των  Τούρκων”  σαν 
δείγμα  γραφής  εθνικιστικής-ρατσιστικής  παιδείας  μέσα  από  την  επα¬ 
ναφορά  των  εγχειριδίων  της  Στ  Δημοτικού.  Στη  συνέχει  η  δρ  Μα- 
κρυγιάννη  δίνει  την  προοπτική  για  μια  άλλη  ιστορία  με  πολυπρισμα- 
τικό  φακό  που  να  υπερβαίνει  την  ένταση  γύρω  από  την  ιστορία  και  τη 
διδασκαλία  της  και  να  παράγει  κριτικά  σκεπτόμενους  πολίτες. 

Κλείνουμε  με  ένα  διαφορετικό  κείμενο,  ένα  κείμενο  αλληλεγ¬ 
γύης  στην  καμπάνια  για  ένα  σχολειό  στην  περιοχή  των  Τσιάπας 
στο  Μεξικό. 

ΠΕΡΙΠΕΤΕΙΕΣ  ΙΔΕΩΝ 


Η  καθημερινότητα  της 
διαπολιτισμικής  εκπαίδευσης 


Από  το  βιβλίο  «ΟοηΙιΐΓγ»·  Τα  παιδια  αμερικανών  στρατιωτών  στο  Βιετνάμ  (1982). 


Της  Έλενας  Παπαμιχαήλ* 


Η  Μαρίνα  Αντωνίου1  είναι  ένα  οκτά¬ 
χρονο  Κυπριόπουλο,  ορθόδοξη  χρι¬ 
στιανό,  με  την  ελληνική  ως  τη  μη¬ 
τρική  και  μοναδική  της  γλώσσα,  την 
οποία  χρησιμοποιεί  και  η  οικογέ¬ 
νεια  της  στο  σπίτι.  Σε  μια  εκδήλωση  του  σχο¬ 
λείου  της  στο  πλαίσιο  της  διαπολιτισμικής 
εκπαίδευσης,  της  έχει  ανατεθεί  να  απαγγεί¬ 
λει  ένα  παιδικό  παραδοσιακό  ποίημα.  Όταν 
έρχεται  η  σειρά  της,  η  Μαρίνα  παίρνει  το  μι¬ 
κρόφωνο  και  αρχιΤει  να  απαγγέλλει  μπρο¬ 
στά  σε  ολόκληρο  το  σχολείο.  Σε  κάποια  στιγ¬ 
μή  Ξεχνά  τα  λόγια,  μπερδεύεται  και  κοιτά¬ 
ζει  προς  το  μέρος  της  δασκάλας  της,  που 
κρύβεται  πίσω  από  τις  κουρτίνες.  Η  δασκά¬ 
λα  Ξεδιπλώνει  ένα  κομμάτι  χαρτί  και  της  ψι¬ 
θυρίζει  τη  συνέχεια.  Το  ποίημα  ήταν  σε  μια 
από  τις  αφρικανικές  διαλέκτους,  μια  γλώσ¬ 
σα  τόσο  άγνωστη  στο  σχολείο  όσο  και  στην 
ίδια  τη  Μαρίνα,  αφού  όχι  μόνο  δεν  τη  μιλά 
αλλά  δεν  την  ακούει  καν  να  χρησιμοποιεί¬ 
ται  στο  οικογενειακό  της  περιβάλλον.  Το  ποί¬ 
ημα  όμως  το  έμαθε  η  Μαρίνα  συλλαβή-συλ- 
λαβή  και  το  απάγγειλε  -  με  τη  συνδρομή  της 
δασκάλας  πίσω  από  την  κουρτίνα.  Επειδή  ο 
πατέρας  της  κατάγεται  από  την  Αφρική,  η 
Μαρίνα  είναι  το  μοναδικό  μαύρο  παιδί  στο 
σχολείο.  ΓΓ  αυτό  ίσως  και  της  ανατέθηκε  ο 
ρόλος  του  Εκπροσώπου*  της  αφρικανικής 
γλώσσας  και  κουλτούρας  ώστε  να  εμπλου¬ 
τιστεί  το  πρόγραμμα  μιας  εκδήλωσης  αφιε¬ 
ρωμένης  στη  διαφορετικότητα  και  τον  αντι- 
ρατσισμό,  που  περιλάμβανε  αλβανικές  και 
φινλανδικές  σημαίες,  κοριτσάκια  ντυμένα 
Σπανιόλες  και  Κυπριοπούλες  κι  αγόρια  Ινδιά¬ 
νους  και  καουμπόηδες. 

Είναι  το  πιο  πάνω  περιστατικό2  διαπολιτι- 
σμική  εκπαίδευση;  Οπωσδήποτε,  αποτελεί 
ένα  μόνο  δείγμα  των  ποικίλων  δραστηριο¬ 
τήτων  που  οργανώνονται  με  πρωτοβουλίες 
των  σχολικών  μονάδων  στο  πλαίσιο  της  δια- 
πολιτισμικής  εκπαίδευσης,  όχι  όμως  ασύ- 
νηθες.  Εντούτοις,  τέτοιες  εκδηλώσεις  Εορ¬ 
τασμού  της  διαφορετικότητα5*  με  μουσική, 
χορούς,  απαγγελίες,  παραδοσιακές  στολές 
και  εδέσματα,  έχουν  κατακριθεί  και  έχουν 
γίνει  προσπάθειες  να  Ξεπεραστούν  εδώ  και 
δεκαετίες  σε  Βρετανία  και  Αμερική.  Θεω¬ 
ρούνται  προβληματικές,  αφού  αποδίδουν 
στα  παιδιά  μειονοτικών  ομάδων  ταυτότητες 
και  ρόλους  που  αυτά  ίσως  δεν  αναγνωρί¬ 
ζουν  ως  δικά  τους.  Επιπρόσθετα,  η  έμφαση 
που  δίνουν  σε  στοιχεία  μειονοτικών  πολιτι¬ 
σμών  όπως  φαγητά,  χοροί  και  τραγούδια, 
για  μια  μέρα  ή  ένα  δεκαπενθήμερο  της  σχο¬ 
λικής  χρονιάς,  δημιουργούν  την  αντίληψη 
πως  η  κουλτούρα  της  πλειοψηφίας  είναι 
νορμάλ*,  ενώ  οποιαδήποτε  άλλα  στοιχεία 
αναδεικνύονται  ως  ΕΞωτικά*  και  'μακρινά’.  Τι 
είναι  λοιπόν  αυτό  που  οδηγεί  τους  δάσκα¬ 
λους  σε  τέτοιες  πρακτικές,  τις  οποίες  συχνά 
οι  ίδιοι  αμφισβητούν,  διερωτώμενοι  Εοιος 
Ξέρει  αν  είναι  καλά  έτσι  που  κάνουμε*; 

Η  πλειοψηφία  των  Κύπριων  εκπαιδευτι¬ 
κών,  ανεΞαρτήτως  θέσης  και  ειδικότητας, 
βρίσκονται  σε  τάΞεις  όπου  κάθε  είδους  δια¬ 
φορετικότητα  αποτελεί  τον  κανόνα  και  όχι 
την  εΞαίρεση.  Εντούτοις,  τις  πλείστες  φορές 
δεν  έχουν  λάβει  κανενός  είδους  κατάρτιση  σε 
σχέση  με  τη  διαπολιτισμική  εκπαίδευση  και 
δεν  έχουν  εΞοπλιστεί  με  τις  κατάλληλες  γνώ¬ 


σεις  και  στρατηγικές  ώστε  να  μεταμορφώ¬ 
σουν  τη  διαφορετικότητα  από  Ερόβλημα* 
σε  εμπλουτισμό  της  μαθησιακής  διαδικα¬ 
σίας.  Οι  δάσκαλοι  φωνάΞουν  'θέλουμε  βοή¬ 
θεια*  και  οι  διευθυντές,  απελπισμένοι  μπρο¬ 
στά  στις  καθημερινές  αφίΞεις  παιδιών  με  ση¬ 
μάδια  από  σφαίρες  και  εμπειρίες  που  οι  συμ¬ 
μαθητές  τους  μπορούν  μόνο  να  φανταστούν, 
εφευρίσκουν  κάθε  είδους  λύσεις  για  τα  συ¬ 
ναισθηματικά  και  πρακτικά  προβλήματα  που 
δημιουργούνται.  Προβλήματα  λόγω  έλλει¬ 
ψης  υποδομής,  λεπτομερούς  και  εμπερι¬ 
στατωμένης  πολιτικής  για  την  υποδοχή  των 
μαθητών  από  μειονοτικά  περιβάλλοντα,  χρό¬ 
νου  και  εΞειδικευμένου  υλικού,  λόγω  απου¬ 
σίας  μιας  υπηρεσίας  μεταφραστών  που  έστω 
από  τηλεφώνου  θα  μπορούσε  να  καθοδη¬ 
γεί  τους  διευθυντές  στην  πρώτη  τους  επι¬ 
κοινωνία  με  τα  νεοαφιχθέντα  παιδιά  και  τους 
γονείς.  Ήιώθω  τύψεις  που  δεν  έχω  χρόνο 
να  τους  μάθω  δυο  λέΞεις’,  'μόνη  μας  στρα¬ 
τηγική  είναι  η  δική  μας  αγάπη  και  αποδοχή 
-  τίποτ*  άλλο  δεν  έχουμε*,  'μετά  από  δεκα¬ 
εννιά  χρόνια  καριέρας  διερωτώμαι  αν  πρέ¬ 
πει  να  συνεχίσω  ή  όχι,  εργαζόμενος  σε  αυ¬ 
τή  την  καθημερινή  αβεβαιότητα*,  'μας  έχει 
γίνει  άγχος*,  'μακάρι  να  μην  άλλαΞε  ποτέ  η 
Κύπρος*.  Οι  απόψεις  των  εκπαιδευτικών  ποι¬ 
κίλλουν  και  οι  στρατηγικές  στις  οποίες  κα¬ 
ταλήγουν  για  αντιμετώπιση  της  κατάστασης 
πολλαπλές.  Μία  απ*  αυτές,  η  πραγματοποί¬ 
ηση  εκδηλώσεων  Εορτασμού  της  διαφορε¬ 
τικότητας*. 

Ενώ  δεν  υπάρχουν  συνταγές  για  τη  δια- 
πολιτισμική  εκπαίδευση,  το  σίγουρο  είναι 
πως  δεν  μπορεί  να  είναι  ένα  στολίδι  που 
προστίθεται  σε  ένα  σχολείο  που  κατά  τα  άλ¬ 
λα  παραμένει  το  ίδιο.  Η  διαπολιτισμική  εκ¬ 


παίδευση  είναι  μια  βαθιά  και  δύσκολη  αλ¬ 
λαγή,  που  αντικατοπτρίζει  τις  δραματικές 
αλλαγές  σε  κάθε  τομέα  της  σύγχρονης  αν¬ 
θρώπινης  Ξωής.  Είναι  μια  εκπαιδευτική  προ¬ 
σέγγιση  βασισμένη  στο  σεβασμό  και  την 
αναγνώριση  της  πολιτιστικής  διαφορετικό¬ 
τητας,  στοχεύοντας  σε  κάθε  μέλος  της  κοι¬ 
νωνίας. 

Προτείνει  ένα  ολιστικό  επεμβατικό  μοντέ¬ 
λο,  επίσημο  και  ανεπίσημο,  που  περιλαμβά¬ 
νει  κάθε  παράμετρο  της  εκπαιδευτικής  δια¬ 
δικασίας,  ώστε  να  επιτευχθεί  πραγματική 
ισότητα  ευκαιριών  αλλά  και  αποτελεσμάτων, 
να  προωθηθεί  η  διαπολιτισμική  επικοινωνία 
και  να  Ξεπεραστεί  ο  ρατσισμός  σε  όλες  του 
τις  μορφές3.  Αυτό  μπορεί  να  γίνει  μόνο  μέ¬ 
σα  από  τη  συμπερίληψη  πολλαπλών  προο¬ 
πτικών  σε  θέματα  σχολικής  Ξωής  και  λήψης 
αποφάσεων,  εκπαίδευσης  και  επιμόρφωσης 
των  δασκάλων,  αναλυτικών  προγραμμάτων, 
γλωσσών  διδασκαλίας,  διδακτικών  μεθόδων 
και  εγχειριδίων  και  αλληλεπιδράσεων  των 
μαθητών4. 

Ενώ  η  έκθεση  της  εκπαιδευτικής  μεταρ¬ 
ρύθμισης  προτείνει  μια  σειρά  πρώτων  βη¬ 
μάτων  προς  αυτή  την  κατεύθυνση,  εντού¬ 
τοις  οι  Εορτασμοί  της  διαφορετικότητας* 
εΞακολουθούν  να  αποτελούν  συνήθεις  δρα¬ 
στηριότητες  στο  πλαίσιο  της  διαπολιτισμι- 
κής  εκπαίδευσης  στα  σχολεία.  Μια  πιθανή 
εΞήγηση  βρίσκεται  στο  πόρισμα  της  επιτρο¬ 
πής  για  την  εκπαιδευτική  μεταρρύθμιση,  που 
βρίσκει  το  εκπαιδευτικό  σύστημα  της  Κύ¬ 
πρου  σε  ένα  ιδεολογικοπολιτικό  πλαίσιο  ελ- 
ληνοκυπροκεντρικό,  στενά  εθνοκεντρικό,  και 
πολιτισμικά  μονολιθικό,  που  αγνοεί  τη  δια- 
πολιτισμικότητα  και  την  πολυπολιτισμικότη- 
τα  της  κυπριακής  κοινωνίας,  καθώς  και  τον 


εΞευρωπαϊσμό  και  τη  διεθνοποίηση  της  κυ¬ 
πριακής  εκπαίδευσης.  Μια  κοντινή  ματιά  σε 
μια  Συνηθισμένη*  κυπριακή  τάΞη,  αποδει- 
κνύει  πως  η  διαφορετικότητα  γλώσσας,  θρη¬ 
σκείας,  εθνικότητας  και  κουλτούρας  δεν  εί¬ 
ναι  ένα  μεμονωμένο  χαρακτηριστικό  αλλά 
τόσο  αναπόφευκτη  και  δεδομένη,  ώστε  οι 
προσπάθειες  Σντιμετώπισής*  της  ως  Ερό- 
βλημα*  ή  προώθησης  της  ιδέας  πως  ιδανι¬ 
κές  τάΞεις  και  κοινωνίες  είναι  οι  ομοιογε¬ 
νείς,  αποτελούν  εμπόδια  στη  χρήση  της  ίδιας 
της  διαφορετικότητας  για  τον  εμπλουτισμό 
της  μαθησιακής  διαδικασίας  και  της  εμπει¬ 
ρίας  κάθε  ατόμου  σε  μια  κοινωνία.  Η  μαθη¬ 
σιακή  διαδικασία  όμως  και  οι  εμπειρίες  Ξω- 
ής  των  παιδιών  στο  σχολείο  δεν  εμπλουτί¬ 
ζονται  με  ημερίδες  διαπολιτισμικής  εκπαί¬ 
δευσης  ή  πανηγυράκια  για  το  σεβασμό  της 
διαφορετικότητας.  Η  ανάγκη  για  αλλαγή  στη 
φιλοσοφία  και  στην  υποδομή  ολόκληρου 
του  εκπαιδευτικού  συστήματος  είναι  επεί¬ 
γουσα  και  χρήΞει  προσοχής  και  μελέτης  κά¬ 
θε  πλευράς  της  εκπαιδευτικής  διαδικασίας, 
ώστε  τουλάχιστον,  αν  ακόμα  δεν  έχουμε 
φτάσει  στο  σημείο  να  Ξέρουμε  τι  πρέπει  να 
κάνουμε,  να  αποφεύγονται  αυτά  που  δεν 
πρέπει  να  γίνονται. 

^Διδακτορική  φοιτήτρια  Πανεπιστήμιο  του  Λονδίνου 

1.  Όλα  το  ονόμοτο  έχουν  αντί  κατασταθεί  με  ψευδώνυμα. 

2.  Το  περιστατικό  και  το  αποσπάσματα  δηλώσεων  προέρχο¬ 
νται  από  δεδομένα  εθνογραφικής  έρευνας  σε  δημοτικά 
σχολεία  της  Κύπρου  κατά  περιόδους  τις  χρονιές  2006-08. 

3.  Αξυδάο,  Τ.  θηά  ΜόΙι'Κ  Β.  (2001),  ΌυΙΙυταΙ  άίν6Τ5Ϊ1γ  3ηά 
εεήοοί  6ρυ3ΐΐίγ:  ΐηΐθτευίΐυταί  θάυεαίΐοη  ΐη  5ρειΐη  ίτοπη  3 
Ευτορθ3η  ρθτερθεΐΐνθ’.  Ιηΐ6τευ11υτ3ΐ  Εάυε3ίίοη,  12  (2), 
149-162. 

4.  ίΙΝΕ500.  (2006),  ΌΝΕΕΟΟ  6υΐο ίβΐΐπθε  ΐη  ΙηΙθτευΙΙυτπΙ 
Εάυεαϋοη.  Ρ3Π5:  ίΐηιίθά  Ναίίοηε  Εάυε3ϋοπ3ΐ  Εεΐθηίΐίίε 
0υΙίυτ3ΐ  Οτ§3ηίζ3ίίοη,  ζβείίοη  οίΕάυεπίίοη  ίοτ  Ρ6306  3ηό 
Ηυππ3η  Ρΐ§ήΐ5,  Οΐνΐεΐοη  ίοτ  Ιήθ  Ρτοπηοΐΐοη  οί  0υ3ΐΐίγ 
Εάυεαϋοη,  Εάυεαϋοη  Εβεΐοτ 


46 


17  ΦΕΒΡΟΥΑΡΙΟΥ  2008  ···  ΠΟΛΙΤΗΣ  ΤΗΣ  ΚΥΡΙΑΚΗΣ 


ΠΟΛΙΤΗΣ  ΤΗΣ  ΚΥΡΙΑΚΗΣ  ···  17  ΦΕΒΡΟΥΑΡΙΟΥ  2008 


75 


ΠΕΡΙΠΕΤΕΙΕΣ  ΙΔΕΩΝ 


ΠΕΡΙΠΕΤΕΙΕΣ  ΙΔΕΩΝ 


Της  Χαράς  Μακρυγιάννη 

Το  Συμβούλιο  της  Ευρώπης 
για  την  Ιστορία 

Η  Επιτροπή  Υπουργών  του  Συμβουλίου  της  Ευρώπης 
(της  οποίας  η  Κύπρος  είναι  μέλος),  έχει  εγκρίνει,  από 
την  31η  Οκτωβρίου  2001,  τη  “Σύσταση  (2001)15  σχε¬ 
τικά  με  τη  διδασκαλία  της  ιστορίας  στην  Ευρώπη  του 
εικοστού  πρώτου  αιώνα”.  Η  Σύσταση  περιλαμβάνει 
συγκεκριμένες  προτάσεις  για  τη  διδασκαλία  της  ιστο¬ 
ρίας,  αλλά  και  εισηγήσεις  για  την  αποφυγή  της  κακής 
χρήσης  της  διδασκαλίας  της  ιστορίας. 

Η  διδασκαλία  της  ιστορίας,  όπως  εμφαντικά  τονίζε¬ 
ται,  δεν  πρέπει  να  αποτελεί  μέσο  ιδεολογικής  νόθευσης, 
προπαγάνδας  ή  να  χρησιμοποιείται  για  την  προαγω¬ 
γή  μισαλλόδοξων  και  υπερεθνικιστικών,  ξενοφοβικών, 
φυλετικών  ή  αντισημιτικών  ιδεών.  Η  ιστορική  έρευνα 
και  η  ιστορία,  όπως  διδάσκεται  στα  σχολεία,  δεν  μπο¬ 
ρούν  με  κανέναν  τρόπο  και  για  κανένα  σκοπό  να  συ- 
νάδουν  προς  τις  θεμελιώδεις  αξίες  και  το  Καταστατι¬ 
κό  του  Συμβουλίου  της  Ευρώπης,  εάν  επιτρέπουν  ή 
ενθαρρύνουν  την  κακή  χρήση  της  ιστορίας,  κυρίως 
μέσω: 

•  της  διαστρέβλωσης  των  γεγονότων  ή  της  επινόησης 
ψευδών  αποδεικτικών  στοιχείων,  παραποιημένων 
στατιστικών  στοιχείων,  πλαστών  εικόνων, 

•  της  εμμονής  σε  ένα  γεγονός  για  τη  δικαιολόγηση  ή 
την  απόκρυψη  άλλου, 

•  της  διαστρέβλωσης  του  παρελθόντος  με  σκοπό  την 
προπαγάνδα, 

•  μιας  υπέρμετρα  εθνικιστικής  ερμηνείας  του  παρελ¬ 
θόντος,  η  οποία  ενδέχεται  να  οδηγήσει  στη  διχοτό¬ 
μηση  των  εννοιών  “εμείς”  και  “αυτοί”, 

•  της  αυθαίρετης  χρήσης  ιστορικών  αρχείων, 

•  της  απόρριψης  ιστορικών  γεγονότων, 

•  της  παράλειψης  ιστορικών  γεγονότων. 


ΘΑΛΕΙΑ  ΔΡΑΓΩΝΑ 
ΦΑΡΟΥΚ  ΜΠΙΡΤΕΚ 

ΕΠΙΜΕΛΕΙΑ 


ΕΛΛΑΔΑκαιΤΟΥΡΚΙΑ 

ΠΟΛΜμΕΘΝΟΣ-ΚΡΑΤΟΣ 


εκδόσεις! 

αλεξανδρειαΙ 


Η  ένταση  για  την  Ιστορία  και  η 
πρόταση  για  εκπαιδευτική 
μεταρρύθμιση 

Στην  Κύπρο,  υπάρχει  μια  ένταση  γύρω  από  την  Ιστο¬ 
ρία  και  τη  διδασκαλία  της,  η  οποία  εντείνεται  ακόμη  πε¬ 
ρισσότερο  εξαιτίας  της  συνεχιζόμενης  μη  επίλυσης  του 
κυπριακού  προβλήματος. 

Στην  ελληνοκυπριακή  κοινότητα,  η  Έκθεση  Εκπαι¬ 
δευτικής  Μεταρρύθμισης,  η  οποία  έχει  εκπονηθεί  από 
ομάδα  ακαδημαϊκών  κατά  παράκληση  της  τωρινής  κυ¬ 
βέρνησης  της  Κυπριακής  Δημοκρατίας  έχει  τοποθετη¬ 
θεί  κριτικά  επί  της  παρούσας  κατάστασης  που  επι¬ 
κρατεί  γύρω  από  την  Ιστορία  και  τη  διδακτική  της.  Η 
Επιτροπή  Εκπαιδευτικής  Μεταρρύθμισης  εισηγείται, 


Σύγχρονες  εξελίξεις  στην  εκμάθηση 
και  διδασκαλία  ιης  ιστορίας  στην  Κύπρο 


Ανώ 


ία  κατάρτιση  και  επιαόι 


ίωση  των  εκπαιδευτικών 


ανάμεσα  σε  άλλα:  Τον  “ιδεολογικό  αναπροσανατολι- 
σμό”  και  “αναμόρφωση  της  σκοποθεσίας  της  κυ¬ 
πριακής  εκπαίδευσης”,  υποστηρίζοντας  ότι  το  ιδεο¬ 
λογικό  πλαίσιο  της  σύγχρονης  κυπριακής  εκπαίδευ¬ 
σης  παραμένει  σε  μεγάλο  βαθμό  “ελληνοκυπριακο-κε- 
ντρικό”,  “εθνο κεντρικό”,  και  “πολιτισμικά  μονολιθι¬ 
κό”.  Εισηγείται  επίσης  την  απάλειψη  των  στενά  εθνο- 
κεντρικών,  μονο-πολιτισμικών  στοιχείων  και  την  προ¬ 
σθήκη  στόχων  όπως  η  προώθηση  της  ευρωπαϊκής  διά¬ 
στασης  στην  εκπαίδευση  και  η  ενσωμάτωση  των  αρ¬ 
χών  της  “περιεκτικής  δημοκρατίας”,  μιας  δημοκρα¬ 
τίας  η  οποία  θα  συμπεριλαμβάνει  και  την  τουρκοκυ- 
πριακή  εθνο-κοινότητα.  Επιπρόσθετα,  τονίδεται  πως  η 
διδασκαλία  της  Ιστορίας  θα  πρέπει  “να  αποκτήσει  κοι¬ 
νωνική  και  πολιτιστική  διάσταση,  έτσι  ώστε  οι  γνώ¬ 
σεις  του  παρελθόντος  να  οδηγούν  σε  καλύτερη  κατα¬ 
νόηση  και  πιο  καλή  εκτίμηση  του  παρόντος”.  Στην 
πρότασή  της  η  Επιτροπή  Εκπαιδευτικής  Μεταρρύθμι¬ 
σης  εισηγείται  επίσης  την  αναθεώρηση  και  τον  εκ¬ 
συγχρονισμό  της  σχολικής  παιδαγωγικής  και  του  εκ¬ 
παιδευτικού  πλαισίου  (σχολική  γνώση,  αναλυτικά  προ¬ 
γράμματα,  διδακτική  και  μαθησιακή  διαδικασία)  και 
των  σχολικών  βιβλίων  με  γνώμονα  τη  σύγχρονη  τάση 
για  πολυπολιτισμική  και  διαπολιτισμική  εκπαίδευση. 
Ειδικότερα  για  τα  σχολικά  εγχειρίδια  ιστορίας,  η  Επι¬ 
τροπή  προτείνει  να  γίνει  η  αναθεώρησή  τους  από  αμε¬ 
ρόληπτη  επιτροπή,  η  οποία  θα  στελεχώνεται  από  Τουρ¬ 
κοκύπριους  και  Ελληνοκύπριους  ακαδημαϊκούς,  ώστε 
“μέσα  στα  πλαίσια  της  διαφοροποίησης  και  του  εκ¬ 
συγχρονισμού  των  αναλυτικών  προγραμμάτων  ...  να 
εισαχθεί  η  συστηματικότερη  διδασκαλία  της  Ιστορίας, 
μέσα  από  προγράμματα  και  εγχειρίδια  που  να  συνά- 
δουν  με  τα  σύγχρονα  ευρωπαϊκά  δεδομένα  (ειρηνική 
συνύπαρξη,  πολυπολιτισμικότητα,  σεβασμός  της  δια¬ 
φορετικότητας,  απαλλαγή  από  το  σοβινισμό,  τη  μι¬ 
σαλλοδοξία  και  το  διαφυλετικό  μίσος)”. 

Η  κατάθεση  της  πρότασης  αυτής  έχει  σημάνει  την 
απαρχή  μιας  αργής  διαδικασίας  αλλαγών  κυρίως  όσον 
αφορά  τον  εκσυγχρονισμό  των  αναλυτικών  προγραμ¬ 
μάτων  και  σχολικών  εγχειριδίων. 

Ο  ίδιος  ο  υπουργός  Παιδείας  και  Πολιτισμού,  κ.  Άκης 
Κλεάνθους  έχει  ανακοινώσει,  σε  χαιρετισμό  του  στην 
ημερίδα  του  Πανεπιστημίου  Κύπρου  με  θέμα  “Η  νεό¬ 
τερη  και  σύγχρονη  Ιστορία  στα  σχολικά  εγχειρίδια: 
προβλήματα  και  προβληματισμοί  για  τη  διδακτική  και 
προτάσεις  στη  διδασκαλία  της”,  ότι  το  Υπουργείο  Παι¬ 
δείας  και  Πολιτισμού  στο  πλαίσιο  της  εκπαιδευτικής 
μεταρρύθμισης  αποφάσισε  “να  αγγίξει  και  το  θέμα  της 
Ιστορίας,  εν  όψει  των  νέων  ευρωπαϊκών  δεδομένων 
της  πατρίδας  μας,  με  στόχο  την  αναδιαμόρφωση  των 
αναλυτικών  προγραμμάτων  και  τον  εκσυγχρονισμό 
των  διδακτικών  προσεγγίσεων”. 

Για  το  σκοπό  αυτό,  σημειώνεται  στο  χαιρετισμό,  έχει 
ήδη  οριστεί  μια  Επιστημονική  Επιτροπή  για  την  Ιστο¬ 
ρία,  η  οποία  έχει  ήδη  ολοκληρώσει  την  πρώτη  φάση 
του  έργου  της:  έχει  παραδώσει  τις  προκαταρκτικές  της 
εισηγήσεις  αναφορικά  με  τα  εγχειρίδια  της  κυπριακής 
ιστορίας  της  Δημοτικής  και  της  Μέσης  Εκπαίδευσης. 
Επιπρόσθετα,  η  παραδοχή  για  την  αναγκαιότητα  συγ¬ 
γραφής  νέων  σύγχρονων  σχολικών  εγχειριδίων,  ιδιαί¬ 
τερα  για  τη  νεότερη  και  τη  σύγχρονη  κυπριακή  ιστο¬ 
ρία  τόσο  για  το  δημοτικό  σχολείο  όσο  και  για  το  γυ¬ 
μνάσιο  και  το  λύκειο,  τονίδεται  εμφαντικά  και  σημει¬ 
ώνεται  πως: 

Τα  νέα  αυτά  βιβλία  δεν  πρόκειται  σε  καμιά  περί¬ 
πτωση  να  διαστρεβλώνουν  ή  να  πλαστογραφούν  τη 
νεότερη  και  τη  σύγχρονη  ιστορία  της  Κύπρου,  αλλά 

θα  επικεντρώνονται  περισσότερο  στην  εισαγωγή  νέ¬ 
ων  σύγχρονων  μεθόδων  διδασκαλίας,  ώστε  να  αυξη¬ 
θεί  το  ενδιαφέρον  των  μαθητών  και  να  γίνει  το  μάθη¬ 
μα  πιο  ελκυστικό  και  ευχάριστο”. 

Μέσα  από  τη  ελπιδοφόρα  αυτή  τοποθέτηση  του 
Υπουργού  για  την  ανάγκη  εκσυγχρονισμού  του  μαθή¬ 
ματος  απουσιάζει  ωστόσο  οποιαδήποτε  αναφορά  στην 
εισήγηση  της  Επιτροπής  για  “ιδεολογικό  αναπροσα- 
νατολισμό”  καθώς  και  στην  πιθανότητα  αναθεώρησης 
των  σχολικών  εγχειριδίων  από  αμερόληπτη  επιτροπή, 
η  οποία  θα  στελεχώνεται  από  Τουρκοκύπριους  και 
Ελληνοκύπριους  ακαδημαϊκούς. 

Η  αναθεώρηση  των  τ/κυπριακών 
εγχειριδίων  Ιστορίας 

Στην  τουρκοκυπριακή  κοινότητα,  με  την  αλλαγή  της 
ηγεσίας,  η  αναθεώρηση  των  σχολικών  εγχειριδίων 
Ιστορίας  είναι  γεγονός,  όπως  αυτή  εντάσσεται  στην 
ευρύτερη  προσπάθεια  ιδεολογικού  αναπροσανατολι- 
σμού  της  εκπαίδευσης  μακριά  από  το  πνεύμα  του  εθνι¬ 
κισμού.  Η  συγκριτική  ανάλυση-έρευνα  που  έχει  γίνει 
πρόσφατα  από  τη  μη-κυβερνητική  οργάνωση  Ρ05Τ, 
δείχνει  ότι  τα  καινούργια  βιβλία  ιστορίας  υπερτερούν 
κατά  πολύ  από  τα  παλιά:  ιστορικά  θέματα  προσεγγί¬ 
ζονται  από  μια  ανθρωπιστική  θεώρηση,  δεν  υπάρχουν 
εμφανείς  ενδείξεις  ενός  εθνικού  εχθρού  και  δίνεται  έμ¬ 
φαση  στην  κοινωνική  ιστορία. 

Αισθητικά  και  μεθοδολογικά  τα  βιβλία  είναι  καινο- 
τόμα  με  πληθώρα  γραπτών  και  εποπτικών  πηγών  και 
ερωτημάτων  που  παροτρύνουν  τους  μαθητές  να  σκε- 
φτούν.  Παρά  την  αλλαγή  όμως  των  τουρκοκυπρια- 
κών  σχολικών  εγχειριδίων,  τα  ευρήματα  του  Ρ05Τ 
αποκαλύπτουν  σημαντικές  αδυναμίες  όπως:  ο  περιο¬ 
ρισμένος  χρόνος  που  αφιερώνεται  στη  διδασκαλία  της 
Ιστορίας  της  Κύπρου  (40  λεπτά  την  εβδομάδα),  η  ανυ¬ 
παρξία  βιβλίου  για  τον  εκπαιδευτικό,  καθώς  και  η  απου¬ 
σία  κατάρτισης  και  επιμόρφωσης  των  εκπαιδευτικών 
που  καλούνται  να  διδάξουν  με  τα  νέα  βιβλία  σε  θέμα¬ 
τα  ιστοριογραφίας  και  μεθοδολογίας  της  Ιστορίας  και 
της  διδακτικής  της. 

Συμπερασματικά,  η  διδασκαλία  της  ιστορίας  στην 
Κύπρο,  ένθεν  κακείθεν  της  πράσινης  γραμμής,  έχει  να 
καλύψει  πολύ  περισσότερο  δρόμο  από  την  απλή  απο¬ 
κάλυψη  ίδιων  λαθών  και  εγκλημάτων  του  παρελθό¬ 
ντος,  γιατί  αν  οι  αλλαγές  μείνουν  σε  αυτό  το  επίπεδο, 
ελλοχεύει  ο  κίνδυνος  του  αφελούς  σχετικισμού.  Προ¬ 
κύπτει  κατ'  ανάγκη,  λοιπόν,  πως  μια  περιεκτικότερη 
μεθοδολογική  προσέγγιση  στη  διδασκαλία  της  ιστο¬ 
ρίας  οφείλει  να  στοχεύσει  στην  ενίσχυση  της  πολυ- 
πρισματικότητας  της  ιστορίας  ως  μεθοδολογική  αλλά 
και  επιστημολογική  πρόταση  την  οποία  ορθά  έχει  προ¬ 
τείνει  και  η  Επιτροπή  των  Επτά  Ακαδημαϊκών  ως  μια  ιδι¬ 
αίτερη  απαίτηση  της  κοινωνίας  της  Κύπρου:  “ο  εθι- 
σμός  των  μαθητών  στις  Πολλαπλές  αφηγήσεις*  σε  επί¬ 
μαχα  μαθήματα,  όπως  είναι  αυτό  της  Ιστορίας,  στο 
πλαίσιο  μιας  Εκπαίδευσης  για  την  Ειρήνη  και  μιας  Παι¬ 
δαγωγικής  της  Επαναπροσέγγισης.  Η  ενασχόληση  με 
την  πορεία  της  Ευρώπης,  τις  πολεμικές  συγκρούσεις 
ανάμεσα  στους  λαούς  της,  τις  πολύχρονες  αμοιβαίες 
προκαταλήψεις,  και  τους  τρόπους  διαχείρισης  αυτών 
των  αρνητικών  για  τη  συμβίωση  φαινόμενων  με  στό¬ 
χο  την  υπέρβασή  τους  συμβάλλει  στη  θεμελίωση  μιας 
εκπαίδευσης  για  την  επαναπροσέγγιση  των  κοινοτή¬ 
των  της  Κύπρου”. 

Ανάμεσα  σε  άλλα,  η  εφαρμογή  της  πολυπρισματι- 
κότητας  στο  κυπριακό  συγκείμενο  θα  φέρει  στην  επι¬ 
φάνεια  τις  αμοιβαίες  επιρροές  μεταξύ  των  διαφόρων 


εθνοτικών,  κοινωνικών,  γλωσσικών  και  θρησκευτικών 
ομάδων  της  Κύπρου,  τις  επιδράσεις  και  επιπτώσεις 
από  τις  επεμβάσεις  γειτονικών  χωρών  και  αποικιο¬ 
κρατιών  δυνάμεων,  καθώς  και  το  ρόλο  των  διεθνών 
συμμαχιών,  ανταγωνισμών  και  συμφερόντων.  Με  αυ¬ 
τό  τον  τρόπο  θα  φωτίσει  τις  καταστάσεις  που  οδήγη¬ 
σαν  στη  σύγκρουση,  την  κατοχή  και  ντε  φάκτο  διαί¬ 
ρεση,  αλλά  και  στις  προσπάθειες  για  μια  δίκαιη,  βιώ¬ 
σιμη  και  λειτουργική  λύση  του  κυπριακού  προβλήμα¬ 
τος. 

Για  να  μπορούν  όμως  οι  εκπαιδευτικοί  να  ανταπο- 
κρίνονται  με  επιτυχία  στις  τόσες  προκλήσεις  που  η  δι¬ 
δασκαλία  της  ιστορίας  στην  Κύπρο  τού  σήμερα  πα¬ 
ρουσιάζει,  απαραίτητη  προϋπόθεση  είναι  τα  προ¬ 
γράμματα  κατάρτισης  και  επιμόρφωσής  τους  να  κι¬ 
νούνται  στους  ακόλουθους,  τρεις  βασικούς  άξονες, 
όπως  ορθά  επισημαίνει  ο  ιστορικός  Γιώργος  Κόκκι¬ 
νος  στο  άρθρο  “Αρχική  κατάρτιση,  στάσεις  και  αντι¬ 
στάσεις  των  εκπαιδευτικών  που  διδάσκουν  Ιστορία** 
(2007): 

(α)  στην  επαρκή  γνώση  του  γνωστικού  αντικειμένου 
της  ιστορίας,  καθώς  και  των  επιστημολογικών  προϋ¬ 
ποθέσεων  και  ορίων  της  ιστορικής  γνώσης, 

(β)  στην  επαρκή  γνώση  των  σύγχρονων  εξελίξεων 
στη  διδακτική  της  ιστορίας,  και 

(γ)  στους  όρους  της  επαρκούς  -  επιστημονικά  και 
παιδαγωγικά  -  “μετατόπισης”  της  έγκυρης  ακαδημαϊ¬ 
κής  γνώσης  σε  σχολική  γνώση,  καθώς  και  στη  μελέτη 
των  γενικότερων  πολιτικό-κοινωνικών  και  ιδεολογι¬ 
κών  λειτουργιών  του  μαθήματος  της  ιστορίας. 

Αναγκαία  επίσης  είναι  και  η  επιμόρφωση  των  εν 
ενεργεία  εκπαιδευτικών  στις  σύγχρονες  προσεγγίσεις 
διδακτικής  της  Ιστορίας,  ρόλο  που  έχει  αναλάβει  τα 
τελευταία  τέσσερα  χρόνια  ο  πολύ-κοινοτικός  Όμιλος 
Ιστορικού  Διαλόγου  και  Έρευνας  σε  συνεργασία  με  το 
Συμβούλιο  της  Ευρώπης,  τοπικούς  φορείς  και  συνδι¬ 
καλιστικές  οργανώσεις,  ένθεν  κακείθεν  της  πράσινης 
γραμμής. 

Βιβλιογραφικές  Αναφορές 

Επιτροπή  Εκπαιδευτικής  Μεταρρύθμισης  (2004).  Δη¬ 
μοκρατική  και  ανθρώπινη  παιδεία  στην  ευρωκυπρια- 
κή  πολιτεία:  Προοπτικές  ανασυγκρότησης  και  εκσυγ¬ 
χρονισμού.  Λευκωσία:  Υπουργείο  Παιδείας  και  Πολι¬ 
τισμού,  Κυπριακή  Δημοκρατία. 

Κόκκινος,  Γ.  (2006).  Αρχική  κατάρτιση,  στάσεις  και 
αντιστάσεις  των  εκπαιδευτικών  που  διδάσκουν  Ιστο¬ 
ρία.  Παιδαγωγικά  ρεύματα  στο  Αιγαίο,  2,  5-11.  Ανα¬ 
κτήθηκε  20  Μαΐου  2007  από  την  ιστοσελίδα: 
ΙιϊΙρ://νννννν.ρΓ6.96£69η.£Γ/Γ6νπΐ3^/ί55υ62/5ΚοΙ<Ι<ίηο5 
.ρύί 

ΜάΚπγίαηηι,  0.  &  Ρ$3ΐΙί$,  0.  (2007).  ΤΤιθ  Τθ3εΙιίη£  οί 
ΗίδΙοτγ  αηά  ΚεεοηάΙίαΐίοη.  Τήθ  0γρπΐ5  Κονίθνν,  19:1, 
ρρ.43-69 

Ρ05Τ  (2006).  Εάυεαΐίοη  Ρογ  Ρθ3εθ  II:  ΤοχΙυαΙ  3ηά 
νΐ5ϋ3ΐ  ΑΠ3ΐγ$65  Οΐ 

Ηιβ  ίοννθΓ  5θεοηά3Γγ  5<ώοοΙ  ΗΐδΙοτγ  ΤθχΙβοοΚδ. 
Ανακτήθηκε  1  Φεβρουάριου  2008  από  την  ιστοσελί¬ 
δα  του  Ρθ5ΐ  Κ6563ΐχίι  Ιη$1ί1υΐ6  : 
ίιϊΙρ://νννννν.ρ05ΐπ.0Γ£/  Συμβούλιο  της  Ευρώπης, 
Επιτροπή  Υπουργών  (2001).  Σύσταση  Κοε(2001)15 
σχετικά  με  τη  διδασκαλία  της  ιστορίας  στην  Ευρώπη 
του  εικοστού  πρώτου  αιώνα.  (Εγκρίθηκε  από  την  Επι¬ 
τροπή  Υπουργών  στις  31  Οκτωβρίου  2001  κατά  την 
771η  συνεδρίαση  των  αναπληρωτών  υπουργών). 
Ανακτήθηκε  26  Ιανουάριου  2008  από  την  ιστοσελίδα 
του  Ομίλου  Ιστορικού  Διαλόγου  κι  Έρευνας: 
Ιι«ρ://νννννν.Ιιί5ίΠ3ΐΓθ5β3Γ€ΐι.θΓ£/0οΕ/Κθς(2001)15_0Γβ 
θΚ.άοε  Χαιρετισμός  Υπουργού  Παιδείας  και  Πολιτι¬ 
σμού  κ.  Άκη  Κλεάνθους  στην  ημερίδα  του  Πανεπι¬ 
στημίου  Κύπρου  με  θέμα  “Η  νεότερη  και  σύγχρονη 
Ιστορία  στα  σχολικά  εγχειρίδια:  προβλήματα  και 
προβληματισμοί  για  τη  διδακτική  και  προτάσεις  στη 
διδασκαλία  της”,  24/11/2007,  Ανακτήθηκε  1  Φε¬ 
βρουάριου  2008  από  την  ιστοσελίδα  του  Γραφείου 
Τύπου  και  Πληροφοριών  της  Κυπριακής  Δημοκρα¬ 
τίας: 

ΙιΙΙρ://νννννν.€γρΓυ5.£ον.€γ/Γηοί/ρίο/ρίο.η5ί/ΑΙΙ/8Ε58Ρ5 
ΒΟΒ186400002257390002053500ρθηάοευηΐθηΙ&ρπ 
ηΐ  ^Εκπαιδευτικός,  Διδάκτωρ  Διδακτικής  της  Ιστο¬ 
ρίας  και  Μουσειακής  Αγωγής,  Πανεπιστήμιο  του 
Οαηιόπόξο,  Πρόεδρος  του  Ομίλου  Ιστορικού  Διαλό¬ 
γου  και  Έρευνας 


